
Lisa nr.3

****

**TARTU VALLA**

**EELARVESTRATEEGIA**

**AASTATEKS** **2024-2028**

Sisukord

[**1.** **Sissejuhatus** 3](#_Toc173767782)

[**2.** **Ülevaade hetke majanduslikust olukorrast** 4](#_Toc173767785)

[**3.** **Tartu valla sotsiaalmajanduslik olukord** 6](#_Toc173767786)

[**4.** **Tulud** 8](#_Toc173767787)

[**5.** **Kulud** 9](#_Toc173767788)

[**6.** **Investeerimistegevus** 10](#_Toc173767789)

[**7.** **Finantseerimistegevus** 12](#_Toc173767790)

[**8.** **Põhitegevuse tulem ja netovõlakoormus** 13](#_Toc173767791)

[**9.** **Arvestusüksused ja finantsdistsipliin** 14](#_Toc173767792)

[**10.** **Finantstegevuse prognoos aastateks 2024-2028** 18](#_Toc173767793)

[**11.** **Arengukava eesmärkide teostus aastatel 2024-2028** 19](#_Toc173767794)

# **Sissejuhatus**

Tartu valla eelarvestrateegia koostatakse arengukava 2022-2030 sätestatud eesmärkide saavutamiseks, et planeerida kavandatavate tegevuste finantseerimist. Arengukava koos eelarvestrateegiaga on aluseks otsuste vastuvõtmisel, valla eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuste taotlemisel, vallaelu organiseerimisel ja planeerimisel.

Lähtuvalt eelarvestrateegia koostamise aja keerulisest ja uudsest olukorrast kogu maailma majanduses on prognooside tegemine äärmiselt raske. Nii koroonakogemuse kui Ukrainas toimuva najal teame, et olukord maailmas võib kardinaalselt muutuda päevade ja nädalatega. Valla eelarvestrateegia 2024.-2028. aasta prognoosides kajastub 2024. aasta augusti alguse parim teadmine valla tulude, kulude ja võimalike investeeringuobjektide kohta.

# Eelarvestrateegia tuleb koostada vähemalt nelja eelseisva eelarveaasta kohta. Eelarvestrateegiat uuendatakse igal aastal, täpsustades varasemas eelarve- strateegias kajastatud jooksva aasta ja kolme eelseisva aasta prognoose ning lisades neljanda aasta prognoosid.

# Tartu valla eelarvestrateegia on koostatud vastavalt kohaliku omavalitsuse üksuse finantsjuhtimise seaduse (KOFS)[[1]](#footnote-1) § 20 nõuetele. Samuti lähtutakse koostamisel ja menetlemisel kohaliku omavalitsuse korralduse seaduse §-st 37 ning Tartu Vallavolikogu 09.12.2019 määrusest nr 27 „Tartu valla arengudokumentide koostamise, menetlemise, vastuvõtmise ning avalikustamise kord“[[2]](#footnote-2)

Eelarvestrateegia annab ülevaate Tartu valla arvestusüksuse finantsseisust, prognoosib tuleviku rahavoogude kujunemist, sätestab finantsdistsipliini tagamise meetmed ja mängib läbi võimalikud riskistsenaariumid ehk võimaldab teha otsuseid arengu kavandamisel.

Kasutatud on Statistikaameti, Eesti Töötukassa ja Rahandusministeeriumi kodulehtedel avaldatud andmeid ning Rahandusministeeriumi 2024. aasta kevadist (04.04.2024.a) majandusprognoosi. Eelarvestrateegia aastateks 2024-2028 on koostatud tekkepõhiselt. Kõik rahalised näitajad eelarvestrateegia tabelites on toodud eurodes.

## **Ülevaade hetke majanduslikust olukorrast**

Eesti majandus langes 2023. aastal 3%.Rahandusministeeriumi prognoosi kohaselt selle aasta kokkuvõttes jääb majanduse reaalne maht enam-vähem 2023.a tasemele, kuid majandus pöördub aastases võrdluses kasvule selle aasta teises pooles, kui peaksid paranema nii välisnõudlus kui ka majapidamiste tarbimisvõimalused. 2025.aastaks ootame 3,3protsendilist majanduskasvu. Järgmistel aastatel on kasv aeglasem kui 3%.

Tabel 1. Sisemajanduse koguprodukti prognoos 2024-2028

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **%** | **2011–2021** | **2022** | **2023** | **2024** | **2025** | **2026** | **2027** | **2028** |
| **1. SKP reaalkasv** | 3,6 | -0,5 | -3 | 0 | 3,3 | 2,8 | 2,5 | 2,5 |
| **1a. SKP püsivhindades (mld eurot)** |  | 25,7 | 24,9 | 24,9 | 25,8 | 26,5 | 27,1 | 27,8 |
| **2. SKP nominaalkasv** | 7,1 | 15,5 | 4,6 | 4,1 | 6,2 | 5,1 | 4,8 | 4,8 |
| **2a. SKP jooksevhindades (mld eurot)** |  | 36 | 37,7 | 39,2 | 41,6 | 43,8 | 45,9 | 48,1 |
| **2b. RKP jooksevhindades (mld eurot)** |  | 35,1 | 36,7 | 38,1 | 40,4 | 42,5 | 44,5 | 46,6 |
| **Kasvuallikad** |  |  |  |  |  |  |  |  |
| **3. Eratarbimiskulutused (sh MTÜd)** | 3,9 | 2,3 | -1,5 | 0,7 | 3,7 | 1,9 | 2,2 | 2,2 |
| **4. Valitsussektori lõpp­tarbimis­kulutused** | 2,3 | 0,1 | 0,9 | 1,3 | 1,5 | 0 | 1,5 | 1 |
| **5. Kapitali kogumahutus põhivarasse** | 8,8 | -3,7 | -3,4 | -2,1 | 4,6 | 5,9 | -0,7 | 2,8 |
| **6. Sisenõudlus** | 5 | 1 | -2,9 | 0,5 | 3,9 | 2,6 | 1,6 | 2,2 |
| **7. Kaupade ja teenuste eksport** | 6,1 | 3 | -6,9 | -0,7 | 2,9 | 3,2 | 3 | 2,9 |
| **8. Kaupade ja teenuste import** | 7,7 | 3,2 | -5,2 | -0,1 | 3,8 | 3 | 1,9 | 2,7 |
| **Panus SKP kasvu** |  |  |  |  |  |  |  |  |
| **9. Sisemajanduse nõudlus** | 4,6 | 0 | -1,4 | 0,2 | 3,5 | 2,6 | 1,3 | 2,1 |
| **10. Kaupade ja teenuste bilanss** | -1 | -0,4 | -1,5 | -0,5 | -0,7 | 0,1 | 0,9 | 0,2 |
| **Lisandväärtuse kasv** |  |  |  |  |  |  |  |  |
| **11. Primaarsektor** | 0 | -23,7 | 10,6 | 1,2 | 2 | 2 | 2 | 2 |
| **12. Tööstus** | 3,6 | -4,9 | -6,8 | -1,3 | 3,3 | 3,3 | 3,1 | 3,1 |
| **13. Ehitus** | 7,2 | 0,2 | -8,5 | -0,5 | 4,1 | 4,1 | 3,1 | 3,1 |
| **14. Teenused** | 3,4 | 1,8 | -1,9 | 0,3 | 3,3 | 2,5 | 2,3 | 2,3 |

*Allikas: Rahandusministeeriumi kevadine prognoos 04.04.2024.a.*

Arvestades majanduslangust, võib tööturu olukorda pidada rahuldavaks. Töötajate arv on langenud alates 2023.a keskpaigast ning töökohtade arvu langus on olnud suurim tööstuses ja ehituses. 2024.aastaks prognoositakse hõivatute arvu langust 0,3% võrra ja tööpuuduse mõõdukat kasvu. Palgakasv aeglustub tänavu, kuid püsib vaatamata nõrgale majanduskasvu väljavaatele siiski suhteliselt kiire. Alates 2025.aastast kasvab keskmine palk nominaalse majanduskasvuga sarnases tempos.

Tabel 2. Tööturu prognoos 2024-2028 (15-74-aastased)



*Allikas: Rahandusministeeriumi kevadine prognoos 04.04.2024.a..*

Alates 2024.a teisest poolest hakkavad oodatavalt vähenema ka laenuintressimaksed, mis jätab majapidamistele rohkem raha muudeks kulutusteks. 2021.a ostujõu tase loodetakse saavutada 2025.a lõpuks. Energiakriisi taandumise mõjul pöördusid mitmete energiakandjate hinnad möödunud aastal langusesse. 2024.a alguses jõustunud maksumeetmed tõid oodatult kaasa inflatsiooni kiirenemise. Käibemaksumäära tõus lisati valdavalt kogu ulatuses kaupade ja teenuste hindadesse. Aasta kokkuvõttes pidurdub tarbijahindade tõus 2024.aastal 3,4%.

Tabel 3. Hindade prognoos 2024-2028



*Allikas: Rahandusministeeriumi kevadine prognoos 04.04.2024.a.*

Tabel 4. Prognoosi olulisemad väliseeldused (%)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Eeldused 2024. aasta kevadises prognoosis** | | | | | | | |
|  | 2011–21 | 2022 | 2023 | 2024 | 2025 | 2026 | 2027 | 2028 |
| **1. Euroala 3-kuu intressi­määr (aasta keskmine)** | 0 | 0,3 | 3,4 | 3,5 | 2,6 | 2,4 | 2,4 | 2,4 |
| **2. Euroala pika­ajaline intressi­määr (aasta keskm)** | 0,7 | 1,2 | 2,5 | 2,4 | 2,3 | 2,3 | 2,4 | 2,5 |
| **3. EUR/USD vahetus­kurss (aasta keskm)** | 1,209 | 1,053 | 1,082 | 1,083 | 1,083 | 1,083 | 1,083 | 1,083 |
| **4. Euroala harmo­neeritud THI** | 1,3 | 8,4 | 5,4 | 2,7 | 2,2 | 2 | 1,9 | 1,9 |
| **5. Nafta hind (Brent, USD/barrel)** | 75,3 | 101,3 | 82,6 | 81,3 | 76,1 | 72,9 | 70,9 | 70,1 |
| **6. Nafta hind (Brent, EUR/barrel)** | 61,1 | 96,2 | 76,3 | 75 | 70,2 | 67,3 | 65,5 | 64,7 |
| **7. Gaasi hind (TTF, EUR/MWh)** |  | 133,2 | 41,4 | 26,2 | 28,7 | 27,4 | 26,4 | 26,1 |
| **8. Euroala SKP kasv** | 1 | 3,4 | 0,4 | 0,7 | 1,5 | 1,6 | 1,5 | 1,4 |
| **9. Ekspordituru impordi kasv** | 3,3 | 7,1 | -1,8 | 0,6 | 2,8 | 3 | 2,9 | 2,9 |

*Allikad: Eurostat, Eesti Pank, Euroopa Keskpank (ECB), IMF, Consensus Economics (CF), Euroopa Komisjon (COM), Chatham Financial, Bloomberg.*

Riigieelarve tulude maht suureneb tänavu eelmise aastaga võrreldes 9,8 protsenti, 2024. aastat võrreldes 2023. aastaga 7,1%, 2025. aastat võrreldes 2024. aastaga 2,3%. Kui võrrelda 2026 aastat 2025. aastaga, siis on prognoositav kasv 5,0% ja 2027. aastat võrreldes 2026. aastaga 0,5%.

Alates 2024.aastast muudab kohalike omavalitsuste (KOV) tulumaksu laekumist üldhoolduse rahastamise reform, mistõttu KOV id saavad alates 2024.aastast 2,5% residendist füüsilise isiku riiklikust pensionist. Samas vähendati KOV ide eraldise määra 11,96%lt 11,89%le. 29.07.2024.a võttis Riigikogu vastu Tulumaksuseaduse muudatused, mis on seotud KOV i tulubaasi muudatustega järgnevalt:



## **Tartu valla sotsiaalmajanduslik olukord**

Tartu vald asub Tartumaa põhjaosas. Valla pindala on üle 700 km2. Seisuga 01.01.2024 oli valla elanike arv 13 226. Tartu vallas on 1 alev-Raadi, 6 alevikku - Kõrveküla, Lähte, Tabivere, Vahi, Vasula, Äksi ning 70 küla.

Tartu vald, olles iseseisev kohaliku omavalitsuse üksus, soovib pakkuda oma kogukonna liikmetele ja külalistele parimat keskkonda elamiseks, töötamiseks, õppimiseks ja vaba aja veetmiseks.

Vallale on iseloomulik kaunis Vooremaa maastik, mida läbib Amme jõgi. Alates 1991. aastast on Piirissaar Piirissaare maastikukaitseala, mis on rahvusvahelise tähtsusega märgala. Alam-Pedja looduskaitseala territoorium paikneb Tartu vallas. Looduskaitsealaga tutvumiseks on rajatud kolm loodusrada, millest Selli-Sillaotsa õpperada (pikkus 4,7 km) kulgeb Laeva soos. Valla territooriumil on 6 looduslikku järve, millest suurim on Saadjärv.

Suuremateks ettevõteteks valla territooriumil on Valio Eesti AS, Mayeri Industries AS, Same OÜ, Baltic Connexions OÜ, Lingalaid OÜ, Arens AS, Ikodor AS ja Rotaks-R OÜ

Viimase kolme aasta jooksul on elanike arv suurenenud keskmiselt 500-võrra. Elanike arvu suurenemine on tingitud kiirest elamuehituse kasvust.

Tabel 5. Tartu valla elanike struktuur ja muutus 2020-2024



*Allikas: Rahvastikuregister*

Tabel 6. Tartu valla ja Eesti keskmine brutokuutulu 2019-2024.a 1.kvartal



*Allikas: Rahandusministeerium*

Tabel 7. Tartu valla tulumaksu laekumise muutus ja võrdlus Eesti keskmisega



*Allikas: Rahandusministeerium*

## **Tulud**

Põhitegevuse tuludena käsitletakse eelarvestrateegias tulenevalt KOFS-i regulatsioonist järgmisi tulusid: 1) maksutulud; 2) tulud kaupade ja teenuste müügist; 3) saadavad toetused; 4) muud tegevustulud.

Kõige olulisem tuluallikas on üksikisiku tulumaksu laekumine, mis moodustab enam kui 97% maksutuludest ja kaks kolmandikku põhitegevuse tuludest. Perioodil 2019-2024.a suurenes maksumaksjate arv keskmiselt 6% aastas. Samal perioodil oli inimeste sissetulekute kasv ligilähedane Eesti keskmisele ehk 7% aastas. Tulumaksu laekumise kasv võrreldes Eesti keskmisega on ca 5% suurem, mille põhjuseks on lisandunud maksumaksjad.

Strateegia vaates iseloomustab tulude planeerimist viimase 7 aasta keskmine kasv.

Tabel 8. Põhitegevuse tulud (2023-2028)



Põhitegevuse tulude prognoosi eeldused:

* tulumaksu laekumise kasv on arvestatud viimase 7 aasta keskmisest laekumisest (14%) 3% võrra väiksem (11%), kuna puudub pensionitulude laekumise ajalugu. Rahandusministeeriumi arvestuse järgi on vähenemine maksimaalselt 1,73%, seega katab tulumaksu kasvu väiksem (-3%) prognoos laekumise võimaliku vähenemise ära.;
* maamaksu laekumine väheneb 2024. aastal arvestuslikult 50 000 eurot vigase sisendi tõttu maamaksumäärade muutmisel 2023.aastal. Edaspidi on arvestuses maamaksu tõusu maksimumiks 25% aastas;
* tulud kaupade ja teenuste müügist on prognoositud keskmiselt 10-13% aastas; saadavad toetused tegevuskuludeks, mis sisaldab toetusfondi eraldist, suurenevad igal aastal kooliõpilaste arvu muutusest lähtuvat. Tasandusfondi suurus jääb 2024.a tasemele ja pigem väheneb ;
* laekumised kaevandamisõiguse tasust ja vee erikasutusest on arvestatud 2023. aasta tegeliku laekumise alusel ja prognoosis ei muutu;
* muud saadavad toetused tegevuskuludeks jäävad 2024.aasta tasemele ja prognoosis ei muutu;

Põhitegevuse tulud suurenevad aastaks 2028 ca 44 miljoni euroni, investeerimis- tegevus 17 miljoni euroni ja kohustised 33 miljoni euroni.

## **Kulud**

Põhitegevuse kuludena käsitletakse eelarvestrateegias tulenevalt KOFS-i regulatsioonist järgmisi kulusid: 1) antavad toetused; 2) muud tegevuskulud.

Tartu valla 2024. aasta eelarve põhitegevuse kulud on 28,7 miljonit eurot, põhitegevuse tulem 3,1 miljonit eurot ja kohustuste tasumine 1,96 miljonit eurot.

Suured investeeringud infrastruktuuri toovad kaasa lisanduvad personali- ja majandamiskulusid.

Tabel 9. Põhitegevuse kulud (2023-2028)



Põhitegevuse kulud on prognoositud järgmistel eeldustel:

* personalikulud suurenesid 2024. aasta eelarves 9% ja 2024. aastaks on prognoosis kasv 6%. Edaspidi on personalikulude kasvuprognoos aastas ca 6%, mis on sarnane Rahandusministeeriumi riikliku keskmise palgakasvu prognoosiga 5%. Personalikulusid suurendab peale palgatõusu veel lisanduvate töötajate arv (Raadi Hariduskeskus);
* majandamiskulud suurenevad 2024. aasta eelarves 4% ja 2025. aastaks on prognoosis kasv 6% (ilmselt tõuseb käibemaksu baasmäär 2025.a teisel poolaastal). Edaspidi on majandamiskulude kasvu prognoos aastas ca 7% (seotud uute hoonete ja rajatiste lisandumisega);
* antavad toetused tegevuskuludeks suurenevad 2024.aasta eelarves 44%. See on seotud hooldereformiga, kuna varem hooldekodude kohatasusid kajastati majandamiskulude eelarves, kuid nüüd toetuste eelarves. Edaspidi suurenevad toetused ca 5%. Muud kulud jäävad 2024. aasta eelarve tasemele.

Strateegia perioodil on kulude kasv keskmiselt 6% aastas. Põhitegevuse kulud suurenevad aastaks 2028 ca 36 miljoni euroni, põhitegevuse tulem 8,7 miljoni euroni ja kohustustuste tasumine 3,9 miljoni euroni.

Tabelis 9 toodud põhitegevuse kulude majandamiskulude alajaotuse mahus nähakse igal aastal valla eelarves muuhulgas kulud valla põhitegevuse tagamiseks (elekter, side, vesi- ja kanalisatsioon, koristus, prügivedu, valveteenus, töö- ja õppevahendid, valla teede ja avalike alade hooldus, audiitorteenused ja muud sellised teenused või asjad, mille tellimine on vajalik, et tagada valla seadusest tulenevate kohustuslike ülesannete täitmine). Eelpoolnimetatud kululiikide lõikes on vallavalitsusel õigus sõlmida lepinguid ilma täiendava volikogu poolse nõusolekuta ning loetakse täidetuks KOFS nõue - kajastada eelarvestrateegias tulevaste aastate väljaminekud eelnimetatud majandamiskulude lõikes.

Tabel 10. Põhitegevuse tulem ja kohustiste tasumise võimekus (2023-2028)



Põhitegevuse tulem on põhitegevuse tulude ja põhitegevuse kulude vahe, mille väärtus aruandeaasta lõpu seisuga peab olema null või positiivne. Eelarvestrateegia perioodil ületavad tulud kulusid igal aastal. Tulemi suhe tuludesse on kasvav.

Strateegia eesmärgiks on põhitegevuse tulude-kulude ülejäägi saavutamine võimalikult suurel määral, sest see on eelduseks valla investeerimisvõimekuse säilimisele ja kasvule. Kui 10 kordse põhitegevuse tulemi suhe tuludesse on suurem/võrdne 1-ga, siis on maksimaalseks netovõlakoormuse ülempiiriks 100% põhitegevuse tuludest, st võrdub põhitegevuse tulude summaga antud aastal. See näitaja on oluline, kuna see näitab KOV võimekust teenindada võetud laenukohustusi ja laenuintresse.

## **Investeerimistegevus**

Investeerimistegevuse rahavoogudes käsitletakse eelarvestrateegias tulenevalt KOFS-i regulatsioonist järgmisi elemente: 1) põhivara müük; 2) põhivara soetus; 3) põhivara soetuseks saadav sihtfinantseerimine; 4) põhivara soetuseks antav sihtfinantseerimine; 5) osaluste ning muude aktsiate ja osade müük; 6) osaluste ning muude aktsiate ja osade soetus; 7) tagasilaekuvad laenud; 8) antavad laenud; 9) finantstulud ja finantskulud.

Strateegiaperioodil on planeeritud investeeringuid nii omavahendite kui ka Euroopa Liidu ja siseriiklike toetuste ning koostööprojektide raames erasektori rahastuse arvelt. Investeerimistegevuses on kajastatud toetusi (põhivara soetamiseks saadav sihtfinantseerimine) eeldataval määral, kuigi nende saamine ja suurus ei ole lõplikult selge. Investeerimistegevuse põhiallikaks on valla omavahendid.

Vallavara müüki on prognoositud valla omandis olevate kinnisvarainvesteeringute müüki vastavalt detailplaneeringute valmimisele.

Strateegiaperioodil on infrastruktuuri investeeringud kokku ca 40 miljonit eurot. Olulisema osa (68%) moodustavad haridus- (27,5 miljonit eurot), majandus -(7,1 miljonit eurot), ja kommunaalmajanduse (1,9 miljonit eurot) valdkonna objektid. Muu rahastuse osakaal projektides on väiksem kui 10%. Strateegia perioodil on oluliseks väljakutseks muu rahastuse osakaalu suurendamine. Suurim investeerimisobjekt on Raadi alevisse rajatav lasteaed (10,6 miljonit) ja põhikool (ca 26 miljonit) ning selle tarbeks vajalik infrastruktuur.

Tabel 11. Investeerimistegevus (2023-2028)





Põhivara sihtfinantseerimiseks antavate summade on prognoosis arvestatud, et jätkub haja-asustusprogrammi rahastus : 80 000 eurot vald +80 000 eurot riik + 80 000 eurot taotleja osalus. Tabelis kajastuvad summad 80 000 eurot riigilt saadav sihtfinantseerimine ja 160 000 eurot antav sihtfinantseerimine. SA Raadile antav sihtfinantseerimine väheneb lasteaedade ehitamiseks võetud pangalaenude tagasimaksete osas. Alates 2024.aastast lisandub OÜ Tartu Valla Haldusele antav bussiliisingu tagasimaksete summa. 2025.aastal antakse SA Saadjärve sihtfinantseering uue näituse omaosaluse katteks.

Tabel 12 Põhivara soetuseks antav sihtfinantseerimine (2023-2028)



## **Finantseerimistegevus**

Finantseerimistehingud on eelarve põhitegevuse tulude ja põhitegevuse kulude vahe katmiseks teostatavad finantstehingud (laenude võtmised jms). Finantseerimistegevuse rahavoogudes käsitletakse tulenevalt KOFS-i regulatsioonist järgmisi elemente: 1) laenude võtmine; 2) võetud laenude tagasimaksmine.

**Valla arengukavas paika pandud investeeringud taristusse eeldavad finantseerimistehingute suurt mahtu, sest põhitegevuse tulem ei ole piisav.**

2024. aasta alguse seisuga oli vallal võlakohustisi kokku 19,8 miljonit eurot. Strateegia perioodil on kavas võtta uusi kohustusi 31 miljonit eurot ja tasuda kohustusi summas 15 miljonit eurot. Uute laenude puhul on oluline, laenu tagasimakseperiood ei ületaks investeeringu kasulikku eluiga ja intresside kasvu risk ei jääks pikale perioodile. Seetõttu on arvestatud, et 10 aastase tagasimaksega laenudega. Lepinguline intressimäär on 0,9-1,89% +6 kuu Euribor. Laenu võtmise esimesel aastal põhiosa tagasimakseid ei toimu. Olemasolevate ja uute laenude intressikulud sisaldavad lepingulist intressimäära ja euribori 2024.a=4%; 2025.a=3,5%; 2026a=3,0% ning edaspidi 2,5%, mis vastab Rahandusministeeriumi prognoosile.

Tabel 13. Finantseerimistegevus (2023-2028)



2023. aasta likviidsete vahendite saldo põhineb kinnitatud majandusaasta aruandel. Likviidsete vahendite mahu puhul tuleb arvestada asjaolu, et võimalike investeeringutoetuste laekumine on ebaselge, siis tulude ülelaekumisel (kulude alatäitumisel) suureneb vabade vahendite jääk ja omakorda väheneb netovõlakoorma tase, mis loob puhvri strateegias kavandatud investeeringute elluviimiseks omarahastuse arvelt.

## **Põhitegevuse tulem ja netovõlakoormus**

Eelarvestrateegias tuleb planeerida põhitegevuse tulem ja netovõlakoormus. Põhitegevuse tulem on põhitegevuse tulude ja põhitegevuse kulude vahe. Põhitegevuse tulemi väärtus ei või olla väiksem kui 0. Finantseerimistegevuse rahavoogudes on kesksel kohal netovõlakoormus ehk võlakohustiste suuruse ja likviidsete varade (raha ja pangakontodel olevaid vahendeid) kogusumma vahe, kus netovõlakoormuse arvestuses võetakse võlakohustistena arvesse bilansis kajastatud kohustised.

Maksimaalne lubatav netovõlakoormus võib olla 6-kordne põhitegevuse tulem või 60% põhitegevuse tuludest, kumb on suurem, kuid mitte rohkem kui 100%. Covid-19 pandeemiast tingitud majandusolukorra tõttu on 60% tingimus asendatud leebemate piirmääradega. Aastatel 2020-2024 on 60% kriteeriumi asemel 80% ning 6-kordse põhitegevuse tulemi asemel 10-kordne tulem. Aastal 2025 on nimetatud piirmäärad 75% ja 9-kordne tulem, 2026.aastal 70% ja 8-kordne tulem ning 2027.aastal 65% ja 7-kordne tulem. Alates 2028.aastast kehtivad endised piirmäärad (KOFS § 59 lõige 13).

2023.a lõpu seisuga oli valla netovõlakoormus ligi 68%. Kuna Tartu vallal on investeeringuid vaja ellu viia suuremas summas kui on planeeritav põhitegevuse tulem ja vallal ei ole käesoleval hetkel suuri rahalisi reserve, siis saab finantseerimistehingute katteallikaks olla ainult uute kohustuste võtmine.

Tabel 14. Netovõlakoormuse lubatud ja tegelik määr (2023-2028)



Valla netovõlakoormus strateegiaperioodil suureneb, kuid ei ületa lubatavat individuaalset ülemmäära.

## **Arvestusüksused ja finantsdistsipliin**

Eelarvestrateegia koostatakse ka kohaliku omavalitsuse arvestusüksustele. Tartu vallal on kolm sõltuvat üksust:

* Tartu Valla Haldus OÜ
* Raadi SA
* Saadjärve SA

Sõltuvate üksuste põhitegevuse tulemi ja netovõlakoormuse arvutamiseks tuleb samuti rakendada KOFS-i vastavat metoodikat.

SA Saadjärve on prognoosinud investeerida aastatel 2024-2025 3. korruse uue näituse uuendamisse 210 000 eurot, millest omaosalus on 60 000 eurot. Tegemist on projektitaotlusega, seega ei ole prognoositud uusi kohustisi võtta.

OÜ Tartu Valla Haldus prognoosib investeeringuid:

* 2024. aasta alguses uue bussi ost – 129 500 eurot, mida finantseeritakse kapitaliliisinguga;
* Aastatel 2024-2025 on planeeritud investeerida Lähte katlamaja-kontorihoone kogu planeeringuala välja ehitamisse 3,2 miljonit eurot, mida finantseeritakse omaosalusega 0,36 miljonit eurot, KIK toetusega 0,34 miljonit eurot ja laenuga 2,5 miljonit eurot;
* 2025. aastal kaevanduse laaduri ost - 100 000 eurot, mida finantseeritakse kapitaliliisinguga;
* Aastatel 2026-2028 on planeeritud igal aastal 100 000 eurot põhivara uuendamisse.

Kogu strateegiaperioodi jooksul on investeeringute jaoks prognoositud uusi laenukohustisi 2,73 miljonit eurot.

SA Raadi ei ole prognoosinud uusi investeeringuid ega ka laenukohustisi. SA Raadi kohustiste hulka on arvestatud pikaajaline Raadi Lastehoiu ruumide rent strateegia perioodil 1,3 miljonit eurot.

Tabel 15. Sõltuvate üksuste konsolideeritud põhitegevuse tulem ja netovõlakoormus



Tabel 16. Konsolideeritud näitajad



**Kokkuvõttes peab Tartu vald strateegiaperioodil kinni omavalitsustele riigi poolt kehtestatud finantsdistsipliini tagamise meetmetest - kohaliku omavalitsuse üksuse ja kohaliku omavalitsuse üksuse arvestusüksuse põhitegevuse tulemi lubatavast väärtusest ja netovõlakoormuse ülemmäärast.**

Konsolideeritud Tartu valla finantsolukord võimaldab strateegiaperioodil ellu viia olulisi investeeringuid vähemalt 47 miljoni euro ulatuses. Suuremas mahus investeerimine eeldab kulude vähendamist teenuste osutamise efektiivsuse kasvu toel, mille tulemusel vabanevaid vahendeid saab kasutada nii põhitegevuse tulemi kui ka täiendavate laenukohustuste arvelt investeerimiseks.

Teisalt on Tartu valla eelarve tundlik väliskeskkonnast tulenevatele muutustele – eelarvetulude võimalikule vähenemisele on tarvilik reageerida põhitegevuse kulude kokkuhoiu ja planeeritud investeeringutest loobumisega. Suure laenukoormuse tõttu omab mõju ka intressimäärade kõikumine.

Tabel 17. Investeerimisobjektide nimekiri 

## **Finantstegevuse prognoos aastateks 2024-2028**

Tabel 18. Finantstegevus aastatel 2024-2028



## **11. Arengukava eesmärkide teostus aastatel 2024-2028**



1. Kohaliku omavalitsuse üksuse finantsjuhtimise seadus https://www.riigiteataja.ee/akt/123122011008?leiaKehtiv [↑](#footnote-ref-1)
2. Tartu valla arengudokumentide koostamise, menetlemise, vastuvõtmise ning avalikustamise kord https://www.riigiteataja.ee/akt/406122019028?leiaKehtiv [↑](#footnote-ref-2)